**FUSS, HOGY MÁSOK IS TÚLÉLHESSÉK!**

**Mellkaskompressziós gép és ultrahang beszerzésének támogatása**

**A rendezvény időpontja: 2018.10.28.**

**Helyszín: Miskolci Repülőtér**

**Rajt időpontok és távok:**

08:30 -- bemelegítés Czégel Erikával, Gymstick Master Trainer-rel

9:00--  Családi séta / 200 méteres táv a borított útfelületen

9:30-- "Fuss, hogy mások is túlélhessék" / 3 km

           és a 5 km-es táv rajtja

10:30-- "Fuss, hogy mások is túlélhessék" / 12 km-es táv rajta (korhatár: 14 év felett!)

**Frissítés:**

A távokon 2 helyen lesz frissítőállomás ( víz) valamint a célban.

**Rajtszám átvétel:**

Miskolcon a verseny hetében- helyszín egyeztetés alatt

A verseny napján a helyszínen, 7:30-tól

Ruhatár, WC, Öltöző a repülőtér főépületében, valamint annak közelében lesz!

A ruhatárban értékmegőrzést nem vállalunk!

**Díjazás:**

A családi távon nincs díjazás

3km-en távon: abszolút 1,2,3 helyezett Női és Férfi kategóriában egyaránt.

5 km-es távon : abszolút 1,2,3 helyezett Női és Férfi kategóriában egyaránt.

12 km-es távon: abszolút 1,2,3 helyezett Női és Férfi kategóriában egyaránt.

A családi távon minden célbaérkező egyedi emléklapot kap.

A többi távon ( 3 km, 5 km, 12 km ) minden célbaérkező befutóérmet kap.

**A nevezés 2018. 09. 12.-én indul el és 2018.10.21.-án. zárul le.**

**Későbbi nevezésre is lehetőség van, de már befutó érmét és pólót nem tudunk biztosítani.**

**Korhatár:**

**A 12 km-es távnál egyéni versenyben 14 évesnél idősebbek indulhatnak.**

**A többi távra nincs korhatár.**

**Nevezési díjak:**

|  |  |  |  |  |
| --- | --- | --- | --- | --- |
| **Határidő** | **Családi táv** | **3km** | **5km** | **12km** |
| 2018.10.21-ig | ingyenes / támogató jegy vásárolható | 4.000 Ft. | 5.000 Ft. | 6.000 Ft. |
| 2018.10.22 - 2018.10.28 | ingyenes / támogató jegy vásárolható | 5.000 Ft. | 6.000 Ft. | 7.000 Ft. |

**A nevezési díj magába foglalja a repülőtér területére a belépést a futónak és a vele érkező családtagoknak, szurkolóknak, hozzátartozóknak.**

**A kijelölt parkoló áll rendelkezésre a verseny ideje alatt.**

**Helyszíni nevezésre nincs lehetőség !**

**FONTOS!**

**Versenyünkön lehetőség van támogatói jegy vásárlásra, melynek mértékét a támogató határozza meg!**

A verseny létszámát nem maximalizáljuk.

A megadott árak bruttó árak, és 1 főre vonatkoznak. A nevezés csak akkor érvényes, ha a nevezési díj a nevezéstől számított 1 héten belül megérkezik a számlánkra. Ha a nevezési díj nem érkezik meg a megadott határidőig, a nevezést töröljük a rendszerből.

A nevezési díjról a számlaigényt a nevezési rendszerben jelezni kell. Amennyiben a számlán szereplő név, cím eltérő, kérjük szíveskedjenek feltüntetni!

A nevezési díjakat átutalással lehet fizetni a Magyarországi Légimentésért Alapítvány alábbi számlájára:

**Magyarországi Légimentésért Alapítvány**

Korona Takarék Takarékszövetkezet

54600140-14009291

Az átutalásnál a közleményben a versenyzőnek meg kell adnia a nevét, a születési évét és a regisztrációkor kapott azonosítóját.

**A nevezési díj tartalmaz (3,5, 12 km):**

* részvételt a versenyen
* **komplett frissítést a pályán**
* további frissítést a **célban**
* elektronikus időmérést
* **egyedi emblémázott pólót**
* ingyenesen letölthető fotókat a versenyről
* **támogatóink kedvezményeit**
* orvosi felügyeletet
* biztosított útvonalat
* **egyedi befutóérmet**
* a versenyhez kapcsolódó kiegészítő programokat

**Egyéb szabályok:**

* A nevezéssel minden induló elfogadja a versenyszabályokat. Ezzel tudomásul veszik, hogy a versenyen mindenki a saját felelősségére indul, a nevező kinyilatkozza, hogy egészségi állapota megfelel a versenyen való részvétel feltételének, és elfogadja, hogy a verseny rendezői bármelyik  versenyző egészségkárosodásáért, vagy a versennyel összefüggésben keletkezett káraikért kártérítésre nem kötelezhetők.
* Értékmegőrzést a verseny rendezői nem vállalnak!
* A rajtszámot kérjük elől viselni, jól látható helyen. A rajtszámot összehajtani nem szabad, a rögzítéshez biztosítótűt a rajtcsomagban és a versenyközpontban is talál a versenyző.
* Kizárásra kerül az a versenyző, aki rajtszámát összehajtja, letakarja, leveszi, valamint aki nem teljesíti a verseny – szervezők által kitűzött – teljes távját, vagy a nevezési lapot nem a valóságnak megfelelő adatokkal, illetve hiányosan tölti ki, továbbá a chipet nem rendeltetésszerűen használja.
* A futóverseny útvonalát elhagyó, a versenyző társakkal szemben sportszerűtlen magatartást tanúsító versenyzők a versenyből kizárásra kerülnek.
* A repülőtér területén az eszközök, tárgyak és gépek értékek és feladatot szolgálnak a versenyzőnek és kísérőinek a terület, értékek  megóvása elengedhetetlen részét képezi a versenynek.
* A versenyen kísérő autó, kerékpár használata kizárólag a szervezők részére megengedett.
* A verseny eredményeit a helyszínen folyamatosan kifüggesztjük illetve honlapunkon 24 órán belül megjelenítjük.
* Étel és ital fogyasztása a versenyzők számára csak a kijelölt frissítő állomásokon engedélyezett.
* A verseny útvonalán görkorcsolyázni, kerékpározni, rajtszám nélkül vagy kutyával futni tilos.
* A sportesemény helyszínén bármilyen kereskedelmi- és reklámtevékenység, vagy más futóverseny népszerűsítése csak a rendezők előzetes engedélyével, egyeztetett formában és módon végezhető.
* A verseny rendezői szervezési okok miatt fenntartják a jogot, hogy a résztvevők számát korlátozzák, a nevezést bármikor lezárják.
* A verseny rendezői fenntartják az útvonal, a program és időpont változtatás jogát.
* A verseny rendezői fenntartják a jogot, hogy a versenyről és versenyzőkről fotót és filmet készítsenek, melyek a továbbiakban a rendezők tulajdonát képezik. A készült fotókat és filmeket a rendezők szabadon felhasználhatják reklám és egyéb kommunikációs anyagaikban (pl. óriásplakát, szórólap), ezért a fotón szereplők ellenszolgáltatásra nem jogosultak.
* A nevezési díjak számlázásához szükséges adatokat (amennyiben azt saját nevétől eltérő névre kéri kiállítani), a jelentkező az online vagy papír alapú nevezési lapon, esetleg e-mailben, kérjük  bejelenteni a nevezéssel egy időben.
* A verseny esős, hideg időben is megrendezésre kerül. Veszélyes, szélsőséges körülmények esetén ugyanakkor a szervező dönthet úgy, hogy az eseményt elhalasztja, vagy eltörli. Ebben az esetben a szervező lehetőségei függvényében mindent megtesz az érintettek kártalanítása érdekében.
* A nevezés megtörténte és a nevezési díj befizetése után a versenyen történő részvétel lemondására 2018.09.23. -ig van lehetőség a nevezési jog másik versenyzőnek történő átadásával. Nevezési díjat nem áll módunkban visszautalni.
* A nevezési lap kitöltésével és aláírásával, illetve az online nevezéssel a versenyző elfogadja a versenyszabályzat feltételeit.
* A nevezési lap kitöltése önkéntes adatközlés is. A nevező hozzájárul ahhoz, hogy a rendezvény szervezői a nevezéskor megadott adatokat adatbázisukban tárolják.
* A versenyre történő nevezés során a versenykiírás jelentkezési feltételeinek elfogadásával a nevező elfogadja, hogy a jelentkezés során megadott e-mail címre a rendezőség a versennyel kapcsolatos hírlevelet küldjön.